Sukladno članku 45. Zakona o državnim službenicima (Narodne novine, broj 92/05, 142/06, 77/07, 107/07, 27/08, 49/11, 150/11, 34/12, 49/12-pročišćeni tekst, 37/13, 38/13, 1/15, 138/15-Odluka i Rješenje Ustavnog suda, 61/17, 70/19, 98/19) i članku 2. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17 i 89/19) a na temelju prethodnog mišljenja Ministarstva pravosuđa i uprave, KLASA: 112-01/22-01/750 URBROJ: 514-08-01-02/07-22-02 od 24. listopada 2022., državni tajnik Središnjeg državnog ureda za obnovu i stambeno zbrinjavanje raspisuje

**JAVNI NATJEČAJ**

**za prijam u državnu službu na neodređeno vrijeme**

**I. PODRUČNA SLUŽBA GOSPIĆ**

1. **VODITELJ PODRUČNE SLUŽBE – 1 izvršitelj/ica**

Stručni uvjeti:

-završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz znanstvenih područja tehničkih, društvenih, prirodnih ili humanističkih znanosti,

-najmanje 4 godine radnog iskustva na odgovarajućim poslovima,

-položen državni ispit II. razine,

-znanje rada na osobnom računalu.

Od navedenih stručnih uvjeta, kandidati/kinje moraju ispunjavati i opće uvjete za prijam u državnu službu, koji su propisani odredbama članka 48. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima.

Na javni natječaj se mogu prijaviti osobe oba spola.

Osoba se prima u državnu službu uz obvezan probni rad od 3 mjeseca.

Na javni natječaj se mogu prijaviti i kandidati/kinje koji nemaju položen državni ispit. Sukladno članku 56. stavku 1. Zakona o državnim službenicima, državni službenik primljen u državnu službu na neodređeno vrijeme dužan je položiti državni ispit propisane razine za radno mjesto na koje je raspoređen najkasnije u roku od godine dana od dana početka rada u državnoj službi utvrđenog rješenjem o rasporedu na radno mjesto.

Državni ispit nije dužan/na polagati kandidat/kinja koji/a ima položen pravosudni ispit.

U prijavi na javni natječaj potrebno je navesti osobne podatke podnositelja/ice prijave (ime i prezime, adresa stanovanja, broj telefona ili mobitela te adresu elektroničke pošte) **naziv radnog mjesta i naziv ustrojstvene jedinice radnog mjesta na koje se osoba prijavljuje.**

Prijavu je potrebno vlastoručno potpisati.

Uz prijavu na javni natječaj, kandidati/kinje su dužni priložiti:

1. životopis,

2. dokaz o hrvatskom državljanstvu (preslika važeće osobne iskaznice ili putovnice ili vojne iskaznice ili domovnice),

3. dokaz o odgovarajućem stupnju obrazovanja (preslika diplome),

4. dokaze o ukupnom radnom iskustvu na odgovarajućim poslovima,

a) elektronički zapis iz matične evidencije Hrvatskog zavoda za mirovinsko osiguranje iz kojeg je razvidan poslodavac, trajanje staža osiguranja, stvarna i potrebna stručna sprema

b) potvrdu poslodavca o poslovima radnog mjesta na kojima je kandidat/kinja radio/la s naznačenim poslovima i periodom rada ili presliku ugovora o radu ili presliku rješenja o rasporedu ili presliku ugovora o djelu. Napomena: iz priloženih dokaza mora biti vidljivo da je kandidat/kinja radio/la na odgovarajućim poslovima, odnosno u stručnoj spremi i struci koja je uvjet za radno mjesto na koje se prijavljuje,

5. presliku svjedodžbe o položenom državnom ispitu, odnosno uvjerenje/svjedodžbu o položenom pravosudnom ispitu, ako ga posjeduje,

6. dokaz o znanju rada na osobnom računalu (izjava, preslik indexa, potvrde i sl).

Isprave se prilažu o neovjerenoj preslici, a prije izbora kandidat/kinja dužan/na je predočiti izvornik.

Osoba koja nije podnijela pravovremenu i potpunu prijavu ili ne ispunjava formalne uvjete iz javnog natječaja, ne smatra se kandidatom/kinjom prijavljenim/om u postupku javnog natječaja, o čemu joj se dostavlja pisana obavijest. Obavijest se u pravilu dostavlja elektroničkom poštom.

Osoba koja prema posebnim propisima ostvaruje pravo prednosti mora se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a se poziva na pravo prednosti pri zapošljavanju sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19 i 84/21) i članku 47. Zakona o civilnim stradalnicima iz Domovinskog rata („Narodne novine“, broj 84/21) uz prijavu na javni natječaj, osim dokaza o ispunjavanju traženih uvjeta iz javnog natječaja, dužan/na je priložiti i dokaze o ispunjavanju uvjeta prednosti prema popisu koji je dostupan na web-stranici Ministarstva hrvatskih branitelja putem sljedeće poveznice: <https://branitelji.gov.hr/zaposljavanje-843/843> .

Kandidat/kinja koji/a poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj, osim dokaza o ispunjavanju traženih uvjeta, dužan/na je i priložiti dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz prijavu na natječaj, osim dokaza o ispunjavanju traženih uvjeta, dužan/na je priložiti i rješenje, odnosno potvrdu iz koje je vidljivo spomenuto pravo.

Kandidat/kinja pripadnik/ca nacionalne manjine ima pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina (Narodne novine, broj 155/02, 47/10, 80/10 i 93/11) bez obveze dostavljanja dokaza o nacionalnoj pripadnosti, te ima prednost u odnosu na ostale kandidate samo pod jednakim uvjetima.

Prijave s dokazima o ispunjavanju uvjeta podnose se u roku od 8 dana od dana objave javnog natječaja u Narodnim novinama, isključivo poštom na adresu:

Središnji državni ured za obnovu i stambeno zbrinjavanje

Savska cesta 28., Zagreb

s naznakom : „za Javni natječaj – PS Gospić“

Potpunom prijavom smatra se prijava koja sadrži sve podatke i priloge navedene u javnom natječaju te koja je vlastoručno potpisana.

Komisiju za provedbu javnog natječaja (u nastavku teksta:Komisija) imenuje državni tajnik Središnjeg državnog ureda za obnovu i stambeno zbrinjavanje. Komisija utvrđuje listu kandidata koji ispunjavaju formalne uvjete iz javnog natječaja, čije su prijave pravodobne i potpune i kandidate s te liste upućuje na testiranje i razgovor (intervju).

Sadržaj i način testiranja određen je sukladno članku 12. Uredbe o raspisivanju i provedbi javnog natječaja i internog oglasa u državnoj službi.

Testiranje se provodi u dvije faze, za kandidate/kinje koji prođu obje faze slijedi razgovor (intervju) s Komisijom.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta (pismeni test).

Druga faza testiranja se sastoji od provjere znanja rada na osobnom računalu (pismeni test).

Mjesto i vrijeme održavanja testiranja biti će objavljeni na web-stranici Središnjeg državnog ureda <https://sduosz.gov.hr/zaposljavanje/964> najmanje pet (5) dana prije dana određenog za testiranje.

Opis poslova radnih mjesta, podaci o plaći radnog mjesta, sadržaju i načinu testiranja te pravni i drugi izvori za pripremanje kandidata/kinja biti će objavljeni na web-stranici Središnjeg državnog ureda za obnovu i stambeno zbrinjavanje

<https://sduosz.gov.hr/zaposljavanje/964> istovremeno s objavom javnog natječaja.

Za kandidata/kinju koji/a ne pristupi testiranju smatrat će se da je povukao/la prijavu na javni natječaj te se više neće smatrati kandidatom/kinjom.

Ako se na javni natječaj ne prijave osobe koje ispunjavaju propisane uvjete iz javnog natječaj, odnosno ako prijavljeni kandidati/tkinje ne zadovolje na testiranju, državni tajnik će obustaviti postupak.

O rezultatima javnog natječaja kadidati/kinje biti će obaviješteni javnom objavom rješenja o prijmu u državnu službu na neodređeno vrijeme izabranog kandidata/tkinje na web-stranici Središnjeg državnog ureda za obnovu i stambeno zbrinjavanje <https://sduosz.gov.hr/zaposljavanje/964> i web-stranici Ministarstva pravosuđa i uprave <https://mpu.gov.hr> .

Dostava rješenja svim kandidatima/kinjama smatra se obavljenom istekom osmog dana od dana javne objave na web-stranici Ministarstva pravosuđa i uprave.

Izabrani/a kandidat/kinja bit će pozvan/a da u primjerenom roku, a prije donošenja rješenja o prijmu u državnu službu na neodređeno vrijeme, dostavi uvjerenje nadležnog suda da se protiv njega/nje ne vodi kazneni postupak i izvornike drugih dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra se odustankom o prijma u državnu službu.

KLASA: 119-04/22-01/72

URBROJ: 510-02-02/06-22-02

Zagreb, 03. studeni 2022.

SREDIŠNJI DRŽAVNI URED ZA

OBNOVU I STAMBENO ZBRINJAVANJE